O poliţistă care dirija traficul, într-o intersecţie din staţiunea Bran, a fost agresată de un bărbat nemulţumit că pietonii nu primesc suficient de repede permisiunea să traverseze. După ce a bruscat-o pe poliţistă, individul a încercat să fugă, dar n-a ajuns prea departe. El ar putea plăti scump gestul.

-Vă rog frumos să vă legitimaţi! În cazul în care nu vă legitimaţi, voi fi nevoită.

- Dacă mai ţipaţi la mine, s-ar putea să vă dau în judecată. S-ar putea să vorbiţi cu avocatul, da?

- Vă rog frumos să nu mai ridicaţi tonul la mine!

- Dvs. ridicați tonul la mine. Dar de ce nu mă lasă? Are vreo problemă cu mine?

-Nu am făcut nimic. Să vă vedeţi de treaba dvs. Sunteţi de la Circulaţie, da? Nu aveţi niciun drept.

-Lasați-l că nu face nimic.

-Nu se bruschează un organ. Mergem la poliție. Să se comporte frumos. Nu e băut. Cine a împins, mă? Am filmarea acolo.

Agent şef de poliţie Gabriela Dinu, purtător de cuvânt IPJ Braşov: Cu ajutorul unor persoane care au asistat la eveniment, acesta a fost imobilizat, a fost condus la sediul poliţiei staţiunii Bran, după care a fost reţinut pentru 24 ore. El este cercetat în cadrul unui dosar penal instrumentat sub aspectul săvârşirii infracţiunii de ultraj, iar Parchetul de pe lângă Judecătoria Zărneşti a dispus măsura controlului judiciar pentru 60 de zile în cazul lui.